Zbirka umjetničkih djela Jovana Bijelića u Bosanskom Petrovcu
<s>Zbirka umjetničkih djela Jovana Bijelića u Bosanskom Petrovcu nalazi se u Spomen-muzeju Jovana Bijelića u ulici Bosanska br. 111, Bosanski Petrovac, Bosna i Hercegovina, osnovanom 1972. godine.</s><s>Zbirka je proglašena za nacionalni spomenik BiH</s>

<s>Akademski slikar Jovan Bijelić rođen je 1884. god. u naselju Revenik, Bosanski Petrovac 1884. godine.</s><s>Likovnu akademiju je završio u Krakovu nakon čega je kratko vrijeme živio i radio u Bihaću, a potom se preselio u Beograd, gdje je živio do svoje smrti 1964. godine.</s><s>Njegovo ime predstavlja jednu od najvećih ličnosti jugoslovenske likovne umjetnosti XX vijeka, kako po umjetničkim djelima koje je ostavio iza sebe, tako i po uticaju koji je izvršio na mlađe generacije.</s><s>Svrstavaju ga u vodeće kolorističke ekspresioniste četvrte decenije XX vijeka.</s><s>Njegova djela nalaze se u svim velikim galerijama i muzejima na prostoru bivše Jugoslavije.</s>

<s>Nacionalni spomenik čine sljedeće zbirke:</s>

<s>a) Četrnaest slika iz zbirke slika akademskog slikara Jovana Bijelića:
 Portret Vere Milenković, 1928, ulje na platnu, 200x150 cm;
 Stari Beograd, nepoznato, ulje na platnu, 98x78 cm;
 Kula s konacima, 1932, ulje na platnu, 86x74 cm;
 Selo u Bosni, 1932, ulje na platnu, 88x75 cm;
 Portret Vukoslave Bartoli, 1929, ulje na platnu, 77x104 cm;
 Plitvice, 1960, ulje na dasci, 93x104 cm;
 Portret trgovca Svetozara Marina, 1938/39, ulje na platnu, 54x68 cm;
 Jajce u Bosni, 1930/31, ulje na platnu, 124x110 cm;
 Mrtva priroda, nepoznato, ulje na platnu, 73x59 cm;
 Portret žene, nepoznato, ulje na platnu, 42x78;
 Kafana – roštilj, nepoznato, akvarel, 62x51 cm;
 Sjedeći akt, nepoznato, crtež olovkom na papiru, 61x83 cm;
 Portret muškarca, nepoznato, crtež olovkom i ugljem na papiru, 61x83 cm;
 Mrtva priroda, 1932, ulje na platnu, 70x100 cm;</s>

<s>b) Četiri slike iz zbirke slika drugih autora:
 Vojo Dimitrijević, Portret Jovana Bijelića, 1957, ulje na platnu, 68x84 cm.</s><s>Dopojasni portret starijeg čovjeka odjevenog u smeđe odjelo.</s><s>Ruke su postavljene jedna preko druge i položene na štap smješten u središte slike.</s><s>Glava je pognuta prema rukama i štapu.</s><s>Pogled je usmjeren prema posmatraču.</s><s>Pozadina slike je crvene boje sa mjestimičnim namazima plavog.</s><s>Pavle Vasić, Portret Jovana Bijelića, 1951, tuš na papiru, 42x33 cm.</s><s>Dopojasni portret srednjovječnog muškarca odjevenog u odijelo i košulju sa kravatom.</s><s>Pogled mu je usmjeren prema posmatraču.</s><s>Krunoslav Kern, Rodna kuća Jovana Bijelića, 1978, akvarel, 65x53 cm.</s><s>Na slici je predstavljena prizemna bijela kuća prekrivena krovom na dvije vode.</s><s>Okružena je drvenim tarabama.</s><s>Oko nje je mnoštvo zelenila.</s><s>Predrag Gol, Rodna kuća Jovana Bijelića, 1978, ulje na platnu, 62x52 cm.</s><s>Slika je podijeljena u nekoliko geometrijskih ploha.</s><s>Svaka ploha je ispunjena različitom nijansom plave boje.</s>

<s>c) zbirka ličnih predmeta akademnskog sikara Jovana Bijelića:
 garnitura za sjedenje – tri manja i jedan veći sto,
 servis za kavu (tacna, dva držača za fildžan, šećernica, džezva)
 paleta,
 kičice (17 kičica),
 ćilim.</s><s>Ćilim je pravougaonog oblika.</s><s>Na kraćim stranama ćilima izvučene su bijele resice.</s><s>U vizuelnom smislu ćilim se može podijeliti na dva dijela – centralni dio ćilima ili polje ćilima i rubni dio ćilima ili ćenar.</s><s>Podloga polja ćilima je crvene boje.</s><s>Polje je ukrašeno sa pet paralelnih i međusobno povezanih motiva malih kola sa zvjezdicama.</s><s>Motiv kola je izveden plavom i crnom bojom, dok su zvjezdice unutar kola rađena u bijeloj, bordo i crvenoj boji.</s><s>Podloga ćenara ćilima je crne boje.</s><s>Ćenar je ukrašen motivom kornjača.</s><s>Motiv kornjača je izvođen crvenom, plavom, svjetlijom plavom, prljavobijelom i petrolej zelenom bojom.</s><s>Ćenar je od polja ćilima i vanjskog ruba ćilima odvojen motivom kukica.</s><s>Motivi kukica su oivičeni bijelom linijom(6).</s><s>Vanjski rub ćilima je crvene boje.</s>

<s>Djela Jovana Bijelića su u Spomen-muzeju u Bosanskom Petrovcu bila izložena do 30. augusta 1995. godine kada su zbog ratnih dešavanja 1992. do 1995. godine premještena u Muzej savremene umjetnosti Republike Srpske u Banjoj Luci.</s><s>Vraćena su u Bosanski Petrovac 30. augusta 2005.</s>

<s>Literatura</s>

<s>Miodrag B. Protić - Jovan Bijelić, Muzej savremene umjetnosti Beograd, Beograd, 1968.</s><s>Miodrag B. Protić - "Jovan Bijelić", u: Nada Miljković (ur.), Srpski slikari i vajari XIX i XX veka.</s><s>Beograd, Izdavački zavod „Jugoslavija“, 1972</s>

<s>Reference</s>

<s>Nacionalni spomenici u Bosanskom Petrovcu
Muzeji u Bosni i Hercegovini</s>

